Návrh
Uznesenie vlády Slovenskej republiky
č. ...
z ...

k materiálu návrh na prístup ku Pekinskej zmluve o audiovizuálnych umeleckých výkonoch 

Číslo materiálu: |
Predkladateľ: | minister kultúry Slovenskej republiky
Vláda

A. 	súhlasí 
 
A. 1. 	s prístupom k Pekinskej zmluve o audiovizuálnych umeleckých výkonoch (ďalej len „zmluva“) s oznámením vykonaným podľa článku 11 ods. 2 zmluvy v nasledujúcom znení: 

„V súlade s článkom 11 ods. 2 zmluvy Slovenská republika vyhlasuje, že vo svojich právnych predpisoch stanovila podmienky uplatňovania práva na primeranú odmenu.“.

B. 	odporúča 
prezidentovi Slovenskej republiky 
B. 1. 	podpísať listinu o prístupe k zmluve po vyslovení súhlasu Národnej rady Slovenskej republiky;

Národnej rade Slovenskej republiky 
B. 2. 	vysloviť súhlas so zmluvou a rozhodnúť, že ide o medzinárodnú zmluvu, ktorá má podľa článku 7 odseku 5 Ústavy Slovenskej republiky prednosť pred zákonmi;

C. 	poveruje 
predsedu vlády 
C. 1. 	predložiť zmluvu na vyslovenie súhlasu Národnej rade Slovenskej republiky a na rozhodnutie, že ide o medzinárodnú zmluvu, ktorá podľa článku 7 ods.5 Ústavy Slovenskej republiky má prednosť pred zákonmi

ministra kultúry 
C. 2. 	odôvodniť návrh na vyslovenie súhlasu so zmluvou v Národnej rade Slovenskej republiky;

D. 	ukladá 
ministrovi kultúry 
D. 1. 	požiadať podpredsedu vlády a ministra zahraničných vecí a európskych záležitostí, aby vykonal príslušné opatrenia spojené s nadobudnutím platnosti zmluvy pre Slovenskú republiku;

D. 2. 	požiadať podpredsedu vlády a ministra zahraničných vecí a európskych záležitostí, aby zabezpečil uverejnenie zmluvy v Zbierke zákonov SR;
D. 3. 	zabezpečiť vykonávanie zmluvy po nadobudnutí platnosti pre Slovenskú republiku.

Vykonajú:

predseda vlády 
podpredseda vlády a minister zahraničných vecí a európskych záležitostí 
minister kultúry

Na vedomie:

prezidentoviovi Slovenskej republiky 
predseda Národnej rady Slovenskej republiky